
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ρυμοτομου¬ 
μένου ακινήτου που βρίσκεται εντός του ρυμοτομι¬ 
κού σχεδίου του Δήμου Καματερού (Ν. Αττικής) και 
ταυτόχρονης πραγματοποίησης μέρους αυτής. ... 1 
Έγκριση μεταφοράς συντελεστή δόμησης ρυμοτομου- 
μένου ακινήτου που βρίσκεται εντός του ρυμοτομι¬ 
κού σχεδίου της Κοινότητας Ισθμιας Κορινθίας (Ν. 
Κορινθίας).. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Ο) 

Έγκριση μεταφοράς συντελεστή δόμησης ρυμοτομουμέ- 
νου ακινήτου που βρίσκεται εντός του ρυμοτομικού 
' σχεδίου του Δήμου Καματερού (Ν. Αττικής) και ταυτό¬ 
χρονης πραγματοποίησης μέρους αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν. 880/1979» (Α' 138), όπως τροπο¬ 
ποιήθηκε με το από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154), όπως τροποποιήθηκε με το υπ’ 
αριθ. 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ') του άρθρου 23 του Ν. 
155871985 «Κυβέρνηση και Κυβερνητικά Όργανα» (Α' 
137). 

5. Την Υ.1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργού Πε¬ 
ριβάλλοντος, Χωροταξίας και Δημοσίων Έργων Χρήστο 


Κατσιγιάννη και Γεώργιο Βουλγαράκη» (Β' 744). 

6. Την 38507/7.10.1992 αίτηση της Ιωάννας Γ. Πα- 
νούση. 

7. Την 37070/30.7.92 αίτηση του Ιωάννη Ξυπνητού. 

8. Την 1715/27.10.1992 πράξη συναίνεσης, ενώπιον 
της Συμβολαιογράφου Αθηνών Σοφίας Σίμου - Ταμπούρη, 
της Ιωάννας Γ. Πανούση, αποκλειστικής κυρίας του πα¬ 
ρακάτω περιγραφομένου στο άρθρο 1 του παρόντος ακι¬ 
νήτου. 

9. Την 1714/27.10.1992 πράξη παραιτήσεως των δι¬ 
καιωμάτων υπέρ του Δήμου Καματερού. 

10. Την 703/1992 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

11. Την 100813/16.12.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων για 
προέγκριση της σχετικής τεχνικής μελέτης, με πρόταση 
του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Αρθρο 1 

1. Εγκρίνεται η μεταφορά του συντελεστή δόμησης του 
ρυμοτομουμένου με το από 11.1.1968 Β.Δ/γμα ακινήτου 
(βαρυνομένου), που βρίσκεται εντός του ρυμοτομικού 
σχεδίου του Δήμου Καματερού (Ν. Αττικής), επί της οδού 
Τριπόλεως (Ο.Τ. 83) και του οποίου την αποκλειστική κυ¬ 
ριότητα έχει η παραπάνω συναινούσα στην μεταφορά του 
συντελεστή δόμησης Ιωάννα Γ. Πανούση, όπως με στοι¬ 
χεία 4 - 5 - Γ - Κ' - 4 και 3 - 1 - 2- Ε-Β-3 στο σχετικό 
πρωτότυπο διάγραμμα σε κλίμακα 1:200, που θεωρήθηκε 
από τον Προϊστάμενο της Δ/νσης Τοπογραφικών Εφαρ¬ 
μογών με την 962/1993 πράξη του και που αντίτυπό του 
σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς συντελεστή δόμησης είναι τα εξής: 

α. Εμβαδόν ρυμοτομουμένου ακινήτου για το οποίο υφί- 
σταται δικαίωμα μεταφοράς συντελεστή δόμησης: 224,30 

τ·μ· 

β. Συντελεστής δόμησης της περιοχής βάσει του οποίου 
πραγματοποιείται η μεταφορά: 1,6. 

γ. Ποσοστό κάλυψης: 70% (πρώην συνεχές) 

δ. Δομήσιμες επιφάνειες που αντιστοιχούν σ’ αυτό εί¬ 
ναι: 358,88 τ.μ. (224,30 τ.μ. χ 1,6 = 358,88 τ.μ.). 

ε. Μεταφερόμενες δομήσιμες επιφάνειες: 358,88 τ.μ. 
(ήτοι 157,01 τ.μ. από ισόγειο και 207,87 τ.μ. από ορό¬ 
φους). 

Άρθρο 2 

1. Εγκρίνεται η πραγματοποίηση μέρους του κατά το 
άρθρο 1 μεταφερόμενου συντελεστή δόμησης και δη 
κατά 326,63 τ.μ. από το περιγραφόμενο σ’ αυτό βαρυνό- 
μενο ακίνητο, σε άλλο ακίνητο (ωφελούμενο), που βρί¬ 
σκεται εντός του ρυμοτομικού σχεδίου του Δήμου Πε¬ 
τρούπολης (Ν. Αττικής), επί της οδού Χαριλάου Τρικούπη 
11-13 (Ο.Τ. 329) φερόμενο ως ιδιοκτησία Ιωάννη Ξυπνη¬ 
τού, όπως το ωφελούμενο ακίνητο φαίνεται με στοιχεία Α, 
Β, Γ, Δ, Ε, Ζ, Η, θ, Α στο σχετικό πρωτότυπο διάγραμμα σε 
κλίμακα 1:200 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 962/1993 
πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια, η οποία δύναται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης 204,00 
-τ.μ. που αντιστοιχεί σε 326,63 τ.μ. του βαρυνομένου ακι¬ 
νήτου. 

3. Τα ειδικότερα στοιχεία του ωφελουμένου ακινήτου 
μετά την μεταφορά είναι τα εξής: 

α. Εμβαδόν ακινήτου: 425,00 τ.μ: 

β. Συντελεστής δόμησης: 2,08 τ.μ. 

γ. Ποσοστό κάλυψης: 56%. 

δ. Μέγιστο επιτρεπόμενο ύψος του ανεγερθησομένου 
κτιρίου: δέκα οκτώ μέτρα και εξήντα πέντε εκατοστά 
(18,65 μ.) κατά την οπίσθια όψη και δέκα επτά και ενεννή- 
ντα εκατοστά του μέτρου (17,90 μ.) κατά την πρό¬ 
σοψη. 

ε. Το κτίριο πρέπει να ανεγερθεί εντός του ωφελουμέ¬ 


νου ακινήτου σύμφωνα με το διάγραμμα κάλυψης σε κλί¬ 
μακα 1:100 που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την 962/1993 πράξη 
του και που αντίτυπό του σε φωτοσμίκρυνση δημοσιεύεται 
με το παρόν διάταγμα. 

4. Πριν από την χορήγηση της οικοδομικής άδειας πρέ¬ 
πει να υποβληθεί στην αρμόδια πολεοδομική υπηρεσία το 
σχετικό πιστοποιητικό του Υποθηκοφυλακείου: α) περί 
μεταγραφής του Π.Δ/τος στην μερίδα του δικαιούχου 
πραγματοποίησης μεταφοράς συντελεστή δόμησης, στο 
ωφελούμενο και β) περί σημειώσεως του αυτού Π.Δ/τος 
στις μερίδες των κυρίων του βαρυνομένου ακινήτου. 

Άρθρο 3 

Εγκρίνεται η χορήγηση τίτλου μεταφοράς συντελεστή 
δόμησης υπέρ της δικαιούχου Ιωάννας Γ. Πανούση για το 
υπολειπόμενο και μη χρησιμοποιηθέν εμβαδόν 32,25 τ.μ. 

Άρθρο 4 

Ηισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως.” 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 28 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 



ελληνγχη δημοκρατία ' ΤΟΠΟΓΡΑΦΙΚΟ ΔΙΑΓΡΑΜΜΑ~συνοδεϋον την υπ’ αριθΙ 3ΐ/βθ 

νομαρχία δυτ. αττικής πράξη χακτοποιήοεως ττροσχυρώσεως και αναλογικού 

δ/νιη πολεοδομίας αποζημιώσεως λόγω ρυμοτομίας ιδιοκτησίας Πανοΰοη 

ΕΦΗΜΕΡΙΕ ΤΗΣ ΚΥΒΕΡ1ΜΗΣΕΟΣ (ΤΕΥΧΟΣ ΤΕΤΑΡΤΟ) 


( 2 ) 

Έγκριση μεταφοράς συντελεστή δόμησης ρυμοτομουμέ- 

νου ακινήτου που βρίσκεται εντός του ρυμοτομικού 

σχεδίου της Κοινότητας Ισθμιας Κορινθίας (Ν. Κοριν¬ 
θίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

. Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π,Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν. 880/1979» (Α' 138), όπως τροπο¬ 
ποιήθηκε με το από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154) όπως τροποποιήθηκε με το υπ’ 
αριθ. 367/1987 Π.Δ/γμα (Α' 163). 

4. Τις διατάξεις της παρ, 1 (εδ. ιδ') του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργού Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 13998/21.4.1992 πράξη συναίνεσης ενώπιον 
του συμβολαιογράφου Λουτρακιού Κορινθίας Παναγιώτη 
θεοδ. Γεωργοπούλου, της Βαρβάρας συζ. Στυλιανού Βο- 
γιατζάκη το γένος Αλεξάνδρου και Παγώνας Μίχα, απο¬ 
κλειστικής κυρίας του περιγραφομένου στο άρθρο 1 του 
παρόντος ακινήτου. 

7. Την 307/27/12.6.1991 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

8. Την 37016/31.7.1992 απόφαση του Υπουργού Περι¬ 
βάλλοντος, Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης, με πρόταση 
του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ρυ- 
μοτομουμένου ακινήτου (βαρυνομένου) με το από 


3.2.1860/14.3.1860 δ/γμα που βρίσκεται εντός του ρυ¬ 
μοτομικού σχεδίου της Κοινότητας Ισθμιας - Κορινθίας (Ν. 
Κορινθίας) στην περιοχή Νεκροταφείου του οικισμού Κα- 
λαμακίου του οποίου την αποκλειστική κυριότητα έχει η 
παραπάνω συναινούσα στην μεταφορά του συντελεστή 
δόμησης, Βαρβάρα συζ. Στυλιανού Βογιατζάκη, το γένος 
Αλεξάνδρου Μίχα, όπως το βαρυνόμενο ακίνητο φαίνεται 
με στοιχεία 2, 3, 5, 6, 7, 8, 9,10,13, 12,14, 32, 29, 30, 
27, 26, 23, 22, 33, 34, 2 στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από τον Προϊ¬ 
στάμενο της Δ/νσης Τοπογραφικών Εφαρμογών με την 
165/1993 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς συντελεστή δόμησης είναι τα εξής: 

α. Εμβαδόν ακινήτου: 1.238,25 τ.μ. 

β. Ποσοστό κάλυψης: 50% (0,5). 

γ. Συντελεστής δόμησης της περιοχής βάσει του οποίου 
πραγματοποιείται η μεταφορά: 0,8. 

δ. Δομήσιμη επιφάνεια που αντιστοιχεί σ’ αυτό είναι: 
990,60 τ.μ. 

ε. Μεταφερόμενη δομήσιμη επιφάνεια: 990,60 τ.μ. 
(619,12 τ.μ. από ισόγειο και 371,48 τ.μ. από ορόφους). 

Άρθρο 2 

Εγκρίνεται η χορήγηση τίτλου μεταφοράς συντελεστή 
δόμησης στο όνομα της Βαρβάρας συζ. Στυλιανού Βογιατ- 
ζάκη το γένος Αλεξάνδρου Μίχα, για εμβαδόν 619,12 τ.μ. 
από ισόγειο και 371,48 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 28 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 


ΪΜΟΙΟ 6ΛΏΧέ*€ΜΟΗ 




















